Τζέσι Άιζενμπεργκ

Ο Τζέσι Άιζενμπεργκ (αγγλικά: Jesse Adam Eisenberg, 5 Οκτωβρίου 1983) είναι Αμερικανός ηθοποιός. Έχει εμφανιστεί και πρωταγωνιστήσει σε αρκετές ταινίες όπως Δεσμοί Διαζυγίου (The Squid and the Whale), Ζωή... Σαν Λούνα Παρκ (Adventureland, 2009), Οι Καταραμένοι (Cursed, 2005) και Zombieland (2009). Το 2010 υποδύθηκε τον Μαρκ Ζάκερμπεργκ, δημιουργό του facebook, στην ταινία The Social Network σε σκηνοθεσία Ντέιβιντ Φίντσερ. Για την ερμηνεία του απέσπασε εξαιρετικές κριτικές και έλαβε υποψηφιότητα για Όσκαρ Α' Ανδρικού Ρόλου, καθώς και για Χρυσή Σφαίρα Α' Ανδρικού Ρόλου - δράμα.

Πρώτα χρόνια
Ο Άιζενμπεργκ γεννήθηκε στο Κουίνς της Νέας Υόρκης από τους Έιμι και Μπάρι Άιζενμπεργκ. Η μητέρα του εργαζόταν σαν κλόουν και ο πατέρας του ήταν διευθυντής νοσοκομείου και αργότερα εργάστηκε σαν καθηγητής. Έχει δύο αδερφές, τις Χέιλι Κέιτ και Κέρι. Η οικογένειά του έχει εβραϊκή καταγωγή με ρίζες από την Πολωνία και την Ουκρανία. Ο Άιζενμπεργκ μεγάλωσε και πήγε λύκειο στο Κουίνς και στο Νιού Τζέρσεϊ. Σπούδασε στο New School της Νέας Υόρκης. Αρχικά, είχε κάνει αίτηση στο Πανεπιστήμιο της Νέας Υόρκης, το οποίο και τον δέχτηκε, αλλά ό ίδιος αρνήθηκε για να ολοκληρώσει μια ταινία.

Καριέρα
Ο Άιζενμπεργκ έκανε το ντεμπούτο του στο Μπρόντγουεϊ σαν αντικαταστάτης το 1996 στο έργο Summer and Smoke και το 1999 έκανε την πρώτη του τηλεοπτική εμφάνιση στην τηλεοπτική σειρά Get Real μαζί με την Αν Χάθαγουεϊ. Η σειρά κόπηκε το 2000 μετά την προβολή του πρώτου κύκλου. Αργότερα εμφανίστηκε στην τηλεταινία Lightning: Fire from the Sky και το 2002 πρωταγωνίστησε στην ανεξάρτητη ταινία Μαθήματα Γοητείας (Roger Dodger) και στο δράμα Η Λέσχη των Αυτοκρατόρων (The Emperor's Club).

Το 2005 εμφανίστηκε στην ταινία τρόμου Οι Καταραμένοι (Cursed) σε σκηνοθεσία Γουές Κρέιβεν και στην ανεξάρτητη δραματική ταινία Δεσμοί Διαζυγίου (The Squid and the Whale), που έλαβε πολύ καλές κριτικές και στην οποία πρωταγωνιστούσαν οι Λόρα Λίνεϊ και Τζεφ Ντάνιελς.. Το 2007 έπαιξε μαζί τον Ρίτσαρντ Γκιρ στο Εγκληματίας Πολέμου (The Hunting Party), ένα κωμικό θρίλερ στο οποίο υποδυόταν ένα νεαρό δημοσιογράφο στη Βοσνία. Το 2009 έπαιξε τον πρωταγωνιστικό ρόλο στην κωμωδία Ζωή... Σαν Λούνα Παρκ (Adventureland), στην οποία έπαιζαν επίσης οι Κρίστεν Στιούαρτ και Ράιαν Ρέινολντς. Την ίδια χρονιά έπαιξε μαζί με τους Γούντι Χάρελσον και Έμμα Στόουν στην κωμωδία τρόμου Zombieland. Έγινε μεγάλη εισπρακτική επιτυχία αποφέροντας πάνω από 100 εκατομμύρια δολάρια.

Το 2010 έπαιξε μαζί με τον Μάικλ Ντάγκλας στην ταινία Ένας Αξιότιμος Κύριος (Solitary Man). Αργότερα υποδύθηκε τον Μαρκ Ζάκερμπεργκ, δημιουργό του facebook στο The Social Network σε σκηνοθεσία Ντέιβιντ Φίντσερ. Η ταινία έλαβε διθυραμβικές κριτικές και έχει αποφέρει πάνω από 200 εκατομμύρια δολάρια παγκοσμίως. Για την ερμηνεία του έλαβε υποψηφιότητα για Όσκαρ Α' Ανδρικού Ρόλου, για Χρυσή Σφαίρα Α' Ανδρικού Ρόλου - δράμα και για Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο. Το 2011 δάνεισε τη φωνή στην ταινία κινουμένων σχεδίων Rio και το καλοκαίρι του ίδιου έτους κυκλοφόρησε η κωμική περιπέτεια Ληστεία σε... 30''' (30 Minutes or Less).

Το 2012 συμπρωταγωνίστησε μαζί με τη Μελίσα Λίο στη δραματική κομεντί Why Stop Now και στην ταινία Στη Ρώμη με αγάπη'' (To Rome with Love) σε σκηνοθεσία Γούντι Άλεν.

Φιλμογραφία
 Έτος  Τίτλος  Ρόλος  Σημειώσεις 1999  Get Real  Κένι Γκριν  τηλεοπτική σειρά (22 επεισόδια) 2001  Lightning: Fire from the Sky  Έρικ Ντομπς  τηλεταινία 2002  Η Λέσχη των Αυτοκρατόρων (The Emperor's Club)  Μούις Μασούντι  Μαθήματα Γοητείας (Roger Dodger) Νικ   2004  Σκοτεινό Χωριό (The Village)  Τζέιμσον  2005  Δεσμοί Διαζυγίου (The Squid and the Whale)  Γουόλτ Μπέρκμαν   Οι Καταραμένοι (Cursed)  Τζίμι  2007  The Education of Charlie Banks Τσάρλι  Εγκληματίας Πολέμου (The Hunting Party)  Μπέντζαμιν Στράους  One Day Like Rain  Μαρκ  The Living Wake  Μιλς  2009  Ζωή... Σαν Λούνα Παρκ (Adventureland)  Τζέιμς ΜπρένανZombieland  Κολόμπους  2010  Holy Rollers  Σαμ Γκολντ  Camp Hell  Ντάνιελ   Ένας Αξιότιμος Κύριος (Solitary Man)  Ντάνιελ Τσέστον  The Social Network  Μαρκ Ζάκερμπεργκ  Υποψηφιότητα Όσκαρ Α' Ανδρικού ΡόλουΥποψηφιότητα Χρυσή Σφαίρα Α' Ανδρικού Ρόλου-ΔράμαΥποψηφιότητα BAFTA Καλύτερου Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό ΡόλοΥποψηφιότητα Screen Actors Guild Award Συνολικής Ερμηνείας από Καστ 2011  Rio  Μπλου  φωνή 30 Minutes or Less  Νικ    Saturday Night Live  Οικοδεσπότης  2012  Why Stop Now  Ιλάι Μπλουμ  Στη Ρώμη με αγάπη (To Rome with Love)  Τζακ  2013  Η Συμμορία των Μάγων  Ντάνιελ Άτλας 2015American Ultra (Θανάσιμο Όπλο)Μάικ ΧόγουελΟ ήχος της σιωπής Jonah 2016 Café Society Μπόμπι Ντόρφμαν Η Συμμορία των Μάγων 2  Ντάνιελ Άτλας Batman v Superman: Η αυγή της δικαιοσύνηςLex Luthor  2017Justice LeagueLex Luthor

Παραπομπές

Κατηγορία:Αμερικανοί ηθοποιοί θεάτρου
Κατηγορία:Αμερικανοεβραίοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής